text: Massiv eftersøgning efter Poul Erik Jensen
  11 oktober 2010 kl. 08.24
  Poul Erik Jensen blev mandag eftersøgt af politi, hjemmeværn og en helikopter ved Alssund.
  Han forlod søndag formiddag plejehjemmet Brohaven i Sønderborg.
  Han har tidligere været forsvundet, men han har holdt sig i nærheden af plejehjemmet.
  Manden er 175 cm høj, tynd og har kort, gråt hår. Han er iført en grå fleecejakke, forvaskede blå cowboybukser og sorte fodformede sko.
  Han kan genkendes på en særlig tilbagelænet, staccatoagtig gang, fortæller vagtchefen ved Syd- og Sønderjyllands Politi.
  Oplysninger til politiet på 1-1-4.
  